কিটিং-ওয়েন আইন
১৯১৬ সালের কিটিং-ওয়েন চাইল্ড লেবার অ্যাক্ট যা উইকস বিল নামেও পরিচিত। মার্কিন কংগ্রেস এ আইন স্বল্পস্থায়ী সময়ের জন্য প্রণয়ন করেছিল। এ আইন দ্বারা চৌদ্দ বছরের কম বয়সী শিশুদের কারখানায় কাজ করা, খনিতে ষোল বছরের কম বযসী শিশুদের নিযুক্ত করাকে নিষিদ্ধ করা হয়। বাস্তবে দেখা যায় শিশুরা আট ঘন্টার বেশি কাজ করে। আইনটি বাস্তবায়নে ব্যর্থ হওয়ার পর, বিলটি সংশোধন করে পুনরায় কংগ্রেসে উপস্থাপন করা হয়। শেষ পর্যন্ত কংগ্রেসে এটি গৃহীত হয়। এর সাংবিধানিক ধারায় কংগ্রেসকে আন্তঃরাজ্য বাণিজ্য নিয়ন্ত্রণের দায়িত্ব দেয়া হয়। এই আইনে উল্লেখ করা হয়েছে, মার্কিন অ্যাটর্নি জেনারেল, স্টেট সেক্রেটারি এবং এগ্রিকালচার সেক্রেটারি এই আইন মেনে চলার জন্য সময়ে সময়ে অভিন্ন নিয়ম -কানুন প্রকাশের জন্য একটি ককাস আহ্বান করবেন। আইনটি কার্যকর করার জন্য শ্রম সচিবকে পণ্য উৎপাদনের জন্য পরিদর্শকদের নিযুক্ত করবেন। পরিদর্শকদের অঘোষিত ও তাৎক্ষণিক পরিদর্শন করার অধিকার থাকবে, তারা প্রশ্ন ছাড়াই বাণিজ্য কেন্দ্রে প্রবেশ করতে পারবে। কেউ এই আইনের খেলাপ কাজ করলে তাদের জরিমানা অথবা কারাদণ্ড দিতে পারত। বিলটির উপস্থাপক এডওয়ার্ড কিটিং ও রবার্ট ল্যাথাম ওয়েন এর জন্য বিলটির এ নামকরণ করা হয়েছিল। আলেকজান্ডার ম্যাককেলওয় এবং ন্যাশনাল চাইল্ড লেবার কমিটি (এনসিএলসি) এর প্রচেষ্ঠায় ১৯১৬ সালে রাষ্ট্রপতি উড্রো উইলসন আইনে স্বাক্ষর করেছিল। তিনি এটিকে আইনে পরিণত করার জন্য ব্যাপকভাবে তদবির করেছিলেন এবং ১৯১৭ সালের ১ সেপ্টেম্বর থেকে আইনটি কার্যকর হয়েছিল। নয় মাস পরে এটি মার্কিন যুক্তরাষ্ট্রের সুপ্রিম কোর্ট কর্তৃক হেমার ভি ডিজেনহার্ট ২৪৭ ইউএস ২৫১ (১৯১৮) বলে অসাংবিধানিকভাবে শাসিত হয়েছিল(লোচনার যুগও দেখুন)। বিশ্বকোষ ব্রিটানিকায় আছে, অ্যাবট ফেডারেল সরকার এবং বেসরকারি শিল্পের মধ্যে সমস্ত যুদ্ধ-পণ্য চুক্তিতে শিশু-শ্রমের ধারা সন্নিবেশ করিয়ে তার নীতির ধারাবাহিকতা নিশ্চিত করা হয়েছিল।